**Szombathely Megyei Jogú Város Önkormányzata Közgyűlésének**

**………...../2025. (……………..) önkormányzati rendelete**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról**

[1] A nem önkormányzati lakásban lakók bérleti díj támogatása jogosultsági körének és feltételrendszerének módosítását indokolja, hogy az elmúlt években több jelzés érkezett albérletben élő, egészségügyi okok miatt gyermektelen párok részéről, hogy jövedelmük miatt nem jogosultak bérleti díj támogatásra, ugyanakkor a reprodukciós eljárás során keletkező többletkiadásaik, illetve az esetleges táppénz miatt egyre nehezebb a megélhetésük.

[2] Szombathely Megyei Jogú Város Önkormányzatának Közgyűlése a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 2. mellékletében kapott felhatalmazás alapján az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva, a bérlők és bérbeadók településen működő érdekképviseleti szervezete véleményének kikérésével a következőket rendeli el:

**1. §**

A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet 78. §-a a következő (3) bekezdéssel egészül ki:

„(3) *A 45. életévét be nem töltött, szakorvosi vélemény alapján meddősséggel küzdő igénylő esetén az (1) bekezdés ca) pontja szerinti egy főre jutó havi jövedelem*

*a)* *egyedülélő igénylő esetén a jövedelme felének,*

*b)* *párok esetén az összjövedelmük harmadának*

*felel meg.”*

**2. §**

Ez a rendelet a kihirdetését követő napon lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |